
Jeg har simpelthen den største træng til at onanere udenfor, hvis jeg f.eks. går en tur ude i skoven, ved søen eller sådan nogle steder. Når jeg gør det, så prøver jeg selvfølgelig og skjule mig, så ingen ser det.

Er det okay? hvordan kan jeg blive ved med, at gøre det og ikke have dårlig samvittighed over det? Og hvis det ikke er okay, hvordan kan jeg så få det stoppet?

Vil der ske noget hvis man bliver opdaget i det? Har i nogen tips til hvordan man bedst gør det, bla. hvad man skal gøre med sæden og ellers andre gode råd?

 
Onani udenfor, er det okay?
===========================












Hey du! 



 

Helt generelt, så er
det fedt, at du er nysgerrig og prøver grænser af, når det gælder sex (og deri
onani), men også godt, at du tænker dig om, så du ikke kommer galt af sted.



 

Du spørger, om det
er ok at onanere udenfor. Det er et svært spørgsmål, og jeg kunne forestille
mig, at folk ville svare forskelligt til det spørgsmål. Nogle er sikkert helt
ok med det, mens andre synes, at det er meget grænseoverskridende. 


Jeg vil sige, at det
som du særligt skal være opmærksom på er, at du ikke krænker andres
blufærdighed. Så du skal være helt sikker på, at du er alene og hvis der skulle
komme nogle forbi, at de så ikke opdager dig. Du kan derfor ikke gøre det midt
på stien i en skov, på en åben græsplæne eller lignende. Hvis du bliver
opdaget, så kan du risikere, at politiet bliver involveret.
Blufærdighedskrænkelse straffes med bøder eller fængsel op til 2 år - hvis du
bliver opdaget af et barn, så kan du endda risikere fængsel på 4 år. 



 

Hvis du gerne vil
stoppe med det, så synes jeg, at du skal prøve at sætte dig ned og være ærlig
overfor dig selv. Hvad er det ved at onanere udenfor, der tænder dig så meget?
Hvad giver det dig? Og kan jeg finde det andre steder? Kunne det være nok, at det
bare blev en fantasi?   

Jeg ved ikke, hvor meget den her lyst fylder hos dig. De fleste af os kan godt
have nogle fantasier, men formår stadig at kunne lukke ned for det og bare lade
det være en fantasi. Hvis du føler, at du ikke kan det, så kunne du overveje at
søge råd hos din læge eller alternativt de sexologiske kliniker, der findes i
alle regionerne i landet. De kan guide dig og give dig gode råd :-) 



 

Håber du kan bruge
mit svar! Al held og lykke herfra! :) 


VH.


Gustav





  
 

Hejsa

  
Det eneste problem der KAN være ved at onanere i det fri, er hvis du bliver opdaget af nogle, som føler sig krænket/forulempet over at have set dig. I så fald kan de melde dig for blufærdighedskrænkelse. Dette vil jeg dog mene er usandsynligt, særligt hvis du sørger for at være diskret, når du gør det. Jeg tror de fleste mennesker bare ville grine lidt af det og ignorere det :-)

I forhold til, at du får dårlig samvittighed over det, tror jeg det måske det er meget normalt. Onani er en privatsag, som mange er lidt flove/skamfulde over, og hvis du også er lidt nervøs over, om det du gør er okay, så kan jeg godt forstå din dårlige samvittighed. Der er dog ikke grund til at have dårlig samvittighed! Der er intet galt med at onanere, alle gør det, og så længe du ikke generer nogle, så kan du bare give den gas. 

Jeg håber du kunne bruge svaret. 

Mange hilsner fra Regitze 

 